cyanic-selkie/wikianc huggingface dataset:
Liposcelididae
Utbredelse
De fleste av artene hører til i varme områder, men noen av dem er spredt med mennesker over hele Jorden.
Fossiler
Slekten Cretoscelis er kjent fra 100 millioner år gamle ravfossiler. Denne er regnet som søstergruppen til de øvrige Liposcelididae, i motsetning til de nålevende slektene hadde den vinger.
Systematisk inndeling
Systematikken innen gruppen støvlus følger. Nyere systematiske undersøkelser tyder på at denne familien er nært beslektet med gruppen pels- og fjærlus (Phthiraptera) og står mye nærmere til disse enn til andre støvlus.
Santurce kraftverk
Santurce kraftverk er et gasskraftverk med kombinert oljefyring i Baskerland i Spania. Det har en installert produksjonskapasitet på 919 MW, fordelt på 2 turbiner, herav 400 MW gassdrevet og 519 MW gass- eller oljedrevet. Dette er et av landets mellomstore fossile kraftverk målt etter installert produksjonseffekt.
Anlegget ble påbegynt omkring 1995 og stod ferdig i 2004. Operatør er Iberdrola. Brenselkilden er naturgass, olje og LNG.
De totale CO2-utslippene i 2008 var ca. 405 100 tonn, utslippskvoten var samme år 312 021 tonn.
Yali-demningen
Yali-demningen er en demning med et vannkraftverk i elva Se San i Vietnam, en sideelv til Mekong. Vannkraftverket ligger ved Gia Lai, 70 km fra grensen til Kambodsja. Kraftverket har en installert effekt på 740 MW, fordelt på fire russiske turbiner. Årsproduksjonen av elektrisk kraft er 3,7 TWh. Hele anlegget ble påbegynt i 1993 og stod ferdig i 2001.
Det har vært sterke protester mot utbyggingen, som gir en oversvømming som førte til flytting av minst 8.500 personer i Vietnam, mens 55.000 personer nedstrøms i Kambodsja fikk redusert vannkvalitet, tap av fiskerier, eller andre negative følger. Likefullt ble nye demninger foreslått i 2009.
Cyanid
Forbindelser som kan frigi cyanid-ionet CN- kan være ekstremt giftige selv om mange forbindelser der cyanid er en bestanddel ikke er spesielt giftige. Giftigheten er avhengig av hvilken forbindelse det er snakk om. Mennesker som har pustet inn, spist eller fått cyanidsalter (eks natriumcyanid) gjennom huden kan merke følgende symptomer på få minutter:
Forgiftning forårsaket av cyanid kommer an på hvor stor mengde av giftstoffet personen er utsatt for. Å puste inn cyanidgass (blåsyre, HCN) forårsaker størst skade, men å svelge cyanid kan også gi høy grad av giftvirkning. Cyanidgass er farligst i lukkede rom, der gassen holdes i høy konsentrasjon. Cyanidgass er lettfordampelig i åpne områder, noe som kan gjøre den mindre farlig utendørs, men et for stort inntak av cyanid vil føre til døden, uansett omgivelser.
Ståle Redalen
Ståle Redalen (født 1967) er en norsk musiker fra Ski som synger i bandet Noizy Trip. Redalen var vokalist i den norske black metal-gruppa Mayhem da den ble dannet i, han var medlem av gruppa bare i oppstartsåret.
Horst Janssen
Horst Janssen (født 14. november 1929 i Hamburg, død 31. august 1995 samme sted) var en tysk tegner og grafiker.
Horst Janssen var sønn av Martha Janssen. Far var den schwabiske handelsreisende Karl Gottlob Bauder, som han aldri lærte å kjenne. Den unge Horst ble tatt hånd om av sin bestefar til 1939, da bestefaren døde av tuberkulose. Horst Janssen vokste deretter opp i en nasjonalpolitisk oppdragelsesanstalt, i Haselhühne, Emsland, hvor hans lærer Hans Wienhausen oppdaget hans kunstneriske talenter. I 1943 døde hans mor og året etter ble han adoptert av sin tante Anna Janssen, senere alltid kalt «Tantchen» (lille tante). Anna Janssen betalte for hans utdannelse.
I 1968 fikk han Venezia-biennalens store grafikkpris. Han utgav bøker med grafiske illustrasjoner, bl.a. Hokusai's Spaziergang og Das Norwegische Skizzenbuch (Den norske skisseboken), etter en reise i Norge.
Janssen er representert i flere store internasjonale museer, bl.a. i Hamburger Kunsthalle. Det er opprettet et eget Horst Janssen-museum i Oldenburg.
D.T. Niane
Djibril Tamsir Niane (født 9. januar 1932 i Conakry i Guinea, død 8. mars 2021 i Dakar i Senegal ) var en forfatter og historiker fra Guinea. Han arbeidet med Malirikets historie, og er kjent for å ha utgitt en versjon av Sundjataeposet om kong Sundjata (ca 1217-1255).
Han bleutdannet i Dakar og ved Universitetet i Bordeaux, hvor han tok eksamen i 1959. Hans første bok utkom i 1959:  Recherches sur l'Empire du Mali au Moyen Age. Yrkeskarrieren har foregått i Guinea (1959–72) og Senegal (fra 1973), begge steder innenfor undervisning og kulturforvaltning.
Han var æresprofessor ved Howard University, Universitetet i São Paulo og University of Tokyo og ble utnevnt til ridder av Æreslegionen i 2001. Han var far til modellen og antiomskjærings-aktivisten Katoucha Niane (1960–2008).
Han døde i Dakar i Senegal 89 år gammel, av covid-19 den 8. mars 2021
Torgeir Gråtrud
Torgeir Gråtrud (født 5. april 1962 i Hurdal) er en pensjonert norsk generalmajor i Hæren og tidligere sjef for Forsvarets spesialstyrker.
Karriere
Gråtrud har vært sjef for Hærens jegerkommando og Forsvarets spesialkommando i Rena leir og var styrkesjef for spesialstyrkene i Afghanistan ved fire deployeringer. Han har senere hatt stillingen som sjef for det norske teamet ved USCENTCOM/USSOCOM i Tampa, Florida USA. I 2012 ble han den første sjefen for Spesialoperasjonsavdelingen (NORSOCOM), Forsvarsstabens operative ledelse for Forsvarets spesialkommando og Marinejegerkommandoen. Fra sommeren 2013 til han i august 2016 begynte i Etterretningstjenesten, var han Assistant Chief of Staff J5 Plans ved NATO hovedkvarteret ved Joint Force Command Brunssum i Nederland.
I statsråd 2. juni 2017 ble han utnevnt til generalmajor i Hæren og ble beordret til stillingen som sjef for Forsvarets spesialstyrker. Han overtok stillingen 1. september 2017 og satt i den frem til han gikk av med pensjon 27. april 2022.
Utmerkelser
Gråtrud ble i 2012 tildelt St. Olavsmedaljen med ekegren «for på fremragende måte å ha utvist personlig tapperhet og ledelse under kamp i internasjonale operasjoner i Afghanistan i 2005 og 2007.» Han ble med det den første mottakeren for handlinger foretatt etter andre verdenskrig.
I 2016 ble Gråtrud tildelt NATO meritorious service medal «for hans fremragende lederegenskaper, samt hans eksepsjonelle bidrag knyttet til Natos aktiviteter.»
Videre er Gråtrud tildelt Forsvarsmedaljen med laurbærgren, Forsvarsmedaljen med to stjerner, Forsvarets medalje for internasjonale operasjoner med to stjerner, Forsvarets operasjonsmedalje (Afghanistan), Hærens vernedyktighetsmedalje med tre stjerner, FN-medaljen (UNIFIL), Afghanistan Campaign Medal (USA), NATO-medaljen (for Tidligere Jugoslavia, Kosovo og Afghanistan), Medal of Merit i sølv (Latvia), Forsvarets medalje for feltsport, Forsvarets medalje for skyting og Nijmegenmedaljen.
Byun Baekhyun
Byun Baek Hyun (hangul: 변백현; hanja: 边伯贤) (født 6. mai 1992 i Bucheon, Gyeonggi, Sør-Korea), også kjent som Baekhyun, er en koreansk sanger. Han er kjent som en av hovedvokalistene i den populære koreansk-kinesiske guttegruppen EXO. Og er også hovedvokalisten i underprosjektet EXO-K. Han har siden februar 2014 vært programleder for det koreanske musikkshowet Inkigayo, sammen med Suho, som leder EXO-K. Baekhyun har kontrakt med SM Entertainment i Sør-Korea og Avex Trax i Japan. Han er også lederen til Super M den koreanske guttegruppen.
Oppvekst
Som tenåring gikk Baekhyun på Jungwon High School. Han har en eldre bror som heter Baekbeom og er syv år eldre. Baekhuyn er utøver av den koreanske kampsporten hapkido. Han dannet et skoleband med navn Coma, (혼수상태) hvor han var vokalist. Bandet opptrådte på konkurranser og arrangementer, og vant en pris på en lokal rockefestival.
Før han fikk kontrakt med SM tok han pianotimer hos Kim Hyun Woo fra bandet DickPunk.
Han holdt på å forberede seg til opptaksprøver til universitet da han ble oppdaget og spurt om å bli med SM Entertainment i 2011 gjennom SMs Casting System.
EXO
Baekhyun og Chen (EXO-M) var de siste som ble tatt opp som medlemmer av EXO. Baekhuyn er en av EXOs tre hovedvokalister; de to andre er Chen og D.O (EXO-K). Baekhyun og Chen er hovedvokalister for hver sin undergruppe. Den 30. januar 2012 ble Baekhyun presentert som EXOs niende medlem, bare et par måneder etter at han startet å øve med de andre. Baekhyun har uttalt at Rain er en av hans viktigste forbilder, og at han håper å få en tilsvarende suksess som Rain.
Soloaktiviteter
Baekhyun har siden februar 2014 delt programlederansvar med EXO gruppemedlem Suho for det koreanske musikkshowet Inkigayo. I juli 2014 hadde han en av hovedrollene i en koreansk oppsetning av musikalen Singin' in the Rain, som ble produsert av SM C&C. Han spilte i musikalen sammen med Super Juniors Kyuhyun og Girls' Generations Sunny.
I juli 2019 ga han ut et album med tittelen City Lights. Utgivelsen slo an i hele verden, og gikk til topps på salgslisten i Norge. I forbindelse med lanseringen opplyste han at han allerede var i gang med å forberede sitt neste album.
Per juli 2019 forelå planer om at Baekhyun i august 2019 skulle debutere med et nytt "band". De øvrige medlemmene av dette skal etter sigende være Kai fra EXO. Nct Mark,Taeyong og WayV's Lucas og Ten. Shinees Taemin.
Norgesmesterskapet i skiskyting 2013
Norgesmesterskapet i skiskyting 2013 ble arrangert i Dombås fra 20. mars til 24. mars 2013 av Dombås Idrettslag.
I tillegg ble det arrangert NM i mix-stafett for klassene fra 17 år til senior samlet, 17. februar i Steinkjer, som en del av junior-NM i skiskyting 2013 del 1.
House of Pain
House of Pain var en irsk-amerikansk hip-hopgruppe som ga ut tre album på 1990-tallet. Gruppen er best kjent for singelen "Jump Around" fra 1992. Denne hiten kom på tredjeplass i USA, sjette i Irland og åttendeplass i Storbritannia.
Pape Ndiaye Souare
Pape Ndiaye Souare (født 6. juni 1990) er en senegalesisk fotballspiller som fra den 30. juni 2022 er klubbløs.
Nautbreen
Nautbreen er en frittliggende isbre på nordøst siden av fjellet Sandskarhyrna, i Stryn kommune. Tilkomst til breen er via Glomsdalen fra Glomnes i Oppstryn.
Augo Lynge
Augo Lynge (født 16. oktober 1899, død 30. januar 1959) var en grønlandsk politiker, dikter, lærer og forfatter. Hans fulle navn var Augustinus Telev Nis Lynge.
Sentence of Death
Sentence Of Death er den første offisielle utgivelsen til det tyske thrash metal bandet Destruction. Platen ble utgitt i 1984.
Augo Lynge
Familie
Augo var sønn av Pavia og Bendthea Lynge. Han var gift med Ketura, sammen fikk de 7 barn; Lise, Martha, John, Marie, Astrid, Lars og Kunuk. Han hadde til sammen fem søsken; Rosa, Vilhelm, Agnete, Marie og Magdaline.
Utdanning
I 1921 gikk han ferdig sin kateket- og lærereksamen i Godthåb. Han tok senere flere kurser; ved Jelling Seminarium 1923-24, Københavns Seminarium 1923-24 og Danmarks Lærerhøjskole 1933-34.
Yrkeskarriere
Augo Lynge startet sin yrkeskarriere som lærer på Grønland i 1924. Fra 1930 underviste han på Godthåb seminarium.
Etterhvert startet også han politiske karriere. Hans første politiske verv var i Godthåb kommuneråd 1930-42. Fra 1939 av satt han i Grønlandsutvalget i Riksdagen i flere perioder. Fra 1951 til 1955 satt han i Grønlands Landsråd.
Sammen med Fredrik Lynge var Augo de første grønlandske representantene i det danske Folketinget. Denne merkedagen var 6. oktober 1953, da det nyvalgte Folketinget holdt sitt åpningsmøte.
I 1941 stiftet han ungdomsforeningen «Nunavta qitornai».
Skipsforliset og hans død
Danmarks stolthet, grønlandsskipet M/S «Hans Hedtoft», startet sin jumfrutur fra København 7. januar 1959. Båten anløp først Julianehåb, deretter Godthåb, Holsteinsborg og Sukkertoppen, før den skulle returnere til København fra Julianehåb. Hjemturen startet 19. januar klokka 21:15. Augo Lynge var en av de 95 ombord.
Om lag 20 nautiske mil (37 km) syd for Kapp Farvel støtte båten på et isfjell. I likhet med «Titanic» skulle ikke MS «Hans Hedtoft» kunne synke. Dette viste seg imidlertid ikke å holde stikk, og båten sank 30. januar. Alle ombord omkom: 55 passasjerer og en besetning på 40.
Utgivelser
I tillegg har han gitt ut flere lærebøker i zoologi, geografi og grønlandsk.
Trakya Delta gasskraftverk
Anlegget ble påbegynt omkring 1996 og stod ferdig i 1999, av det amerikanske selskapet Enron. Brenselkilden er naturgass. Operatør er energiselskapet Palmet Enerji AS.
Mark Lane undergrunnsstasjon
Mark Lane undergrunnsstasjon var en stasjon i Londons undergrunnsbane. Den lå vest for Tower Hill undergrunnsstasjon, og ble åpnet i 1884, da Tower of London undergrunnsstasjon ble nedlagt.
Stasjonen fikk navnet Tower Hill i 1946. I februar 1967 ble den nedlagt etter at den nye Tower Hill-stasjonen sto ferdig.
Bygningen ligger i Seething Lane, og er pr. 2005 en restaurant. På fasaden står det fortsatt Mark Lane Station Buildings der kontorene lå.
Reservoir Exploration
Reservoir Exploration Technology ASA ose: RXT er et norsk selskap som er spesialisert på innsamling av havbunnsseismikk.
Selskapet har kontorer i Abu Dhabi, Aserbajdsjan, Houston, Kasakhstan, London, Moskva og Rio de Janeiro i tillegg til hovedkontor i Oslo.
Reservoir Exploration hadde inntekter fra oljeproduksjon på 14,5 millioner dollar i februar 2010. Riggen RXT 2 produserte noe mindre enn planlagt i Nigeria, mens RXT 4 og 5 hadde høyere enn forventet produksjon på brasiliansk sokkel. Selskapet søkte om konkurs i juni 2013.
Muniz Freire
Muniz Freire er en kommune i delstaten Espírito Santo i sørøstregionen av Brasil.
Østfold Symfoniorkester
Østfold Symfoniorkester ble etablert i 2002. Orkesteret er en videreføring av tidligere orkestre i fylket - først og fremst Borg Symfoniorkester, Østfold Ungdomsorkester og Fredrikstad Byorkester.
Nåværende dirigent er Rune André Halvorsen. Orkesteret består av omtrent 40 medlemmer i alle aldere fra hele Østfold. Orkesteret mottar fylkesstøtte for sine produksjoner og hver produksjon skal spilles i minst tre av fylkets kommuner.
Domen (album)
Domen er et musikkalbum med Jan Magne Førde, utgitt i 1998.
Plana del Vent kraftverk
Plana del Vent kraftverk er et gasskraftverk med kombinert oljefyring i Tarragona i Catalonia i Spania. Det har en installert produksjonskapasitet på 800 MW, fordelt på 2 turbiner. Dette er et av landets mellomstore fossile kraftverk målt etter installert produksjonseffekt.
Anlegget ble påbegynt omkring 2000 og stod ferdig i 2007. Operatør er selskapet Gas Natural. Brenselkilden er naturgass og gassolje.
De totale CO2-utslippene i 2008 var ca. 1 171 500 tonn, utslippskvoten var samme år 666 450 tonn.
Scott Forbes
Conrad Scott-Forbes (11. september 1920 – 25. februar 1997), populært kjent som Scott Forbes, var en britisk film- og TV-skuespiller og manusforfatter. I sin senere karriere som manusforfatter ble han kreditert under navnet C. Scott Forbes.
Junior-VM i ishockey 1983
Junior-VM i ishockey 1983 ble arrangert i Sovjetunionen i 1983.
Vaggeryd
Vaggeryd er et tettsted i Jönköpings län i Sverige. Det er Vaggeryd kommunes administrasjonssenter, sammen med Skillingaryd. I 2010 hadde Vaggeryd 4 920 innbyggere.
Sun Wei (baseballspiller)
Sun Wei (født 11. september 1976 i Beijing) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Hou Fenglian
Hou Fenglian (født 11. juli 1980 i Tianjin) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Dag Hammarskjöld stadion
Dag Hammarskjöld stadion var et flerbruksstadion i Ndola i Zambia oppkalt etter den svenske diplomaten Dag Hammarskjöld. Hammarskjöld var den andre Generalsekretæren i FN etter Trygve Lie. Stadionkapasiteten var 18 000.
I 1986 ble stadionet demontert for å bygge et nytt stadion, med tanke på å holde Afrikamesterskapet i landet. Byggingen startet i 2001 og stadionet ble gjenåpnet igjen 9. juni 2012.
Nytt navn
I dag heter stadionet Levy Mwanawasa Stadion og tar 40 100 tilskuere. Stadionet blir hovedsakelig brukt av det zambiske fotballaget Zesco United. Rehabiliteringen kostet 65 millioner USD.
Rades kraftverk
Rades kraftverk er et kompleks av to sammenhengende gasskraftverk ved Tunis i det nordlige Tunisia. Brenselkildene er primært naturgass og subsidiært dieselolje. Komplekset har en installert produksjonskapasitet på til sammen 1149 MW, fordelt på to sammenkoblede anlegg:
Inger-Ann Fossli
Inger Ann Fossli (født 29. juli 1959 i Spansdalen i Lavangen) representerte Norske Samers Riksforbund på Sametinget i periodene 1989–1993 og 1993–1997.
Fossli ble utdannet sosionom ved Nordland distriktshøgskole i Bodø i 1985. Senere har hun vært bosatt i Lavangen, og arbeidet som helse- og sosialsjef.
Rades kraftverk
Operatør er energiselskapet Carthage Power Co.
Inger-Ann Fossli
Hun var vararepresentant til NSR-styret i 1991–1994, og har hatt tillitsverv i en rekke samiske foreninger. Hun har også vært medlem av Norsk Sosionomforbunds samepolitiske utvalg og i Sosialdepartementets utvalg for å utrede samisk helse- og sosialplan, et utvalg nedsatt i 1991. Fra 1993 til 1997 var hun nestleder i Samisk Næringsråd.
Hun har representert Arbeiderpartiet i Lavangen kommunestyre.
Trond Halle
Trond Halle (født 11. juni 1952, død 7. oktober 2020) var en norsk artist. Han er mest kjent som vokalist og gitarist i bandet Baksi'a, men opptrådte også som trubadur enten alene eller sammen med andre, blant andre Arild Skar. Trond Halle etablerte den lille sjangeren dølarock, som henter inspirasjon fra rock, blues, viser og country.
Halle bodde på Harpefoss i Sør-Fron.
Chuiwan
Chuiwan (捶丸, Chuíwán) var et ballspill i antikkens Kina. Reglene minner om moderne golf.
Muqui
Muqui er en kommune i delstaten Espírito Santo i sørøstregionen av Brasil.
Pimenta (andre betydninger)
Pimenta:
Klassiske islamske tekster
Klassiske islamske tekster er en bok i Bokklubbens serie Verdens Hellige Skrifter, redigert av Amund Bjørsnøs og utgitt i 2013. Boken inneholder tekster innenfor filosofi, politikk, vitenskapsteori og islamsk teologi, skrevet i perioden 700 til 1500.
Tarragona gasskraftverk
Tarragona gasskraftverk er et gasskraftverk med kombinert gassdrift og oljefyring i Tarragona, Catalonia i Spania. Det har en installert produksjonskapasitet på 400 MW, fordelt på 1 turbin. Dette er et av landets mindre fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2004, og operatør er E.ON.
Vetlanda
Vetlanda er en by i Jönköpings län i Småland i Sverige. Det er Vetlanda kommunes administrasjonssenter. I 2010 hadde stedet 13,050 innbyggere.
Tarragona gasskraftverk
Brenselkilden er naturgass. De totale CO2-utslippene i 2008 var ca. 775 500 tonn, mens det samme årets kvote var 313 800 tonn.
The Open Championship 1912
The Open Championship 1912 ble arrangert på Muirfield i Gullane, East Lothian i Skottland i 1912.
Kim Gubser
Kim Gubser (født 12. mai 2000) er en sveitsisk freestylekjører.
Han representerte Sveits under Vinter-OL 2022 i Beijing, hvor han ble nummer 12 i slopestyle.
Den søramerikanske kontinentalplaten
Den søramerikanske kontinentalplaten er en kontinentalplate som dekker kontinentet Sør-Amerika og strekker seg ut østover mot Den midtatlantiske ryggen.
Den østre delen er en divergent grense med Den afrikanske kontinentalplaten. Denne grensen utgjør søndre del av Den midtatlantiske ryggen. Den sørlige delen grenser mot Den antarktiske kontinentalplaten og Scotiaplaten med en kompleks grense. Vestsiden er en konvergent grense med den subdukterende Nazcaplaten. Den nordre siden grenser mot Den karibiske platen.
Andesfjellene
Restene etter den gamle Farallonplaten (nå kjent som Cocosplaten) og Nazcaplaten subdukterer fortsatt under den vestre grensen av Den søramerikanske kontinentalplaten. Denne subduksjonen er årsak til dannelsen av den store fjellkjeden Andes og forårsaker vulkaner som er spredt langs grensen.
Master (tamilsk film)
Master er en indisk tamilsk actionfilm regissert av Lokesh Kanagaraj, som også skrev manuset sammen med Rathna Kumar og Pon Parthiban. Rollene blir spilt av Vijay og Vijay Sethupathi, med Malavika Mohanan, Arjun Das, Andrea Jeremiah og Shanthanu Bhagyaraj i biroller. Filmen handler om den alkoholiserte professoren J. D. (Vijay) som tar en tre måneders jobb i etungdomshjem som blir styrt av Bhavani (Sethupathi).
Master var egentlig planlagt for kinopremieren på 9. april 2020, men ble utsatt på grunn av koronaviruspandemien i India. Filmskaperne ventet på en kinopremiere, heller enn å vise filmen i en strømmetjeneste. Etter å bli utsatt for flere måneder, kom filmen ut den 13. januar 2021, en dag før Pongal. Filmen fikk en blandet respons av kritikk.
Handlingsreferat
I Nagercoil i Kanyakumari-distriket i 2002, blir den 17 år gamle Bhavani vitne til at hele familien hans blir myrdet av farens rivaler. Bhavani blir også tvunget til å ta skylden. Han blir fengslet i en anstalt for kriminelle ungdommer, hvor han blir torturert og plaget nådeløst. Som en konsekvens utvikler han en hensynsløs og frekk persona. Flere år senere rømmer Bhavani fra området, og begynner som kriminell. Etter hvert blir han en fryktet gangster, men unngår straff ved å tvinge andre innsatte kriminelle til å ta skylden for hans forbrytelser. Han skaper et enormt imperium for seg selv. Han vokser til samme nivå som farens tidligere rivaler, og dreper dem til slutt.
I Chennai i 2019, John Durairaj eller J.D. som han også blir kalt, en universitetslektor godt likt av de fleste studentene sine. Men han sliter også med alkoholisme og møter bitter motvilje fra en rekke andre ansatte. Bare Charu, en ny-ansatt foreleser ved samme høyskole, får medfølelse med ham. J.D. får deretter i oppgave å undervise i tre måneder ved en anstalt for ungdomsforbrytere. J.D. inntar motvillig hans nye stilling, men blir advart av fengselet om det voldsomme rusmisbruket og volden. Men J.D. legger ikke merke til noe av dette.
To brødre, Sabari og Manikandan, tilstår et mord utført av Bhavani. Men Bhavani dreper dem, og kroppene deres blir oppdaget dagen etter hengende fra taket i et klasserom ved fengselet. J.D. blir arrestert for disse mordene. Etter å ha sluttet å drikke, får J.D. sakte kontroll over institusjonen og forsøker å reformere de innsatte. Men hans handlinger motarbeides av Das, en eldre innsatt. Med støtte fra en ung innsatt, Undiyal, avdekker J.D. forbrytelser ved fengselet. J.D. oppdager at Bhavani regelmessig får de innsatte til å ta skylden for sine egne forbrytelser.
Vanguard 1
Vanguard 1, også kjent som Vanguard TV4, var den fjerde kunstige satellitten som ble sendt i bane rundt jorden i verden, og den andre satellitten som ble sendt i bane av USA. Dette var den første satellitten drevet av solkraft. Satellitten ble skutt opp fra Cape Canaveral den 17. mars 1958. Hovedmålet med oppdraget var å undersøke hvordan instrumentene ombord taklet påkjenningene fra det krevende miljøet i verdensrommet.
Satellitten var utstyrt med to sendere som løpende sendte informasjon om satellittens ferd rundt jorden og data om jordens overflate og observerte endringer i gravitasjonsfeltet. Den batteridrevne senderen sluttet å fungere i juni 1958, og de siste signalene fra den soldrevne senderen ble mottatt i Quito, Ecuador i mai 1964.
Knut Dørum Lillebakk
Knut Dørum Lillebakk (født 27. april 1978) er en tidligere norsk målvakt og trener i fotball. I 2005 ble han norgesmester med, som han var kontraktfestet til nesten hele karrièren. Han har også vært utlånt til Bryne, Aalesund, Bærum og Hødd. Etter én sesong i Mysen IF valgte Lillebakk å legge opp.
Gerard Butler
Gerard James Butler (født 13. november 1969) er en britisk skuespiller. Han er kjent for sine roller i filmene The Phantom of the Opera, 300, RocknRolla, PS I Love You og Law Abiding Citizen.
Tidlig liv
Butler ble født i Paisley i Skottland, som det yngste av tre barn av Margaret og Edward Butler. Han ble oppdratt i en katolsk arbeiderklassefamilie og tilbrakte de første årene av sitt liv i Canada, før retur til Skottland.
Karriere
Prøveopptredener til filmen Trainspotting og klassikeren The Lost Boys fra 1987 inspirerte ham til å bli skuespiller. Butler forlot alt han hadde og reiste til London hvor han ble kontaktet i en kafé av skuespiller Steven Berkoff, som senere spilte sammen med Butler i TV-serien Attila (2001. Denne opptreden ga ham en rolle i teaterproduksjon av William Shakespeares Coriolanus. Etter dette var Butler bestemt på å forfølge skuespilleryrket. Han fikk rollen som Ewan McGregors figur Renton i tilpasning av filmen Trainspotting til teateret. Hans filmdebut var som Billy Connollys yngre bror i Mrs. Brown (1997). Mens produksjon av filmen foregikk i Skottland, var han på en piknik med sin mor nærheten av elven Tay da de hørte ropene fra en ung gutt som hadde kommet i vanskeligheter mens han var på svømmetur. Butler hoppet uti elven og reddet den unge gutten fra å drukne. For denne redningsdåden mottok et sertifikat for mot fra Royal Humane Society.
Hans filmkarriere fortsatte med hovedsakelig små roller, først i James Bond-filmen Tomorrow Never Dies (1997) og deretter Russell Mulcahys Tale of the Mummy (1998). I 2000 ble Butler tildelt to roller som kan karakteriseres som hans gjennombrudd som skuespiller, den første var den førnevnte TV-serien Attila. Filmens produsenter ønsket en kjent skuespiller til å spille rollen, men kom stadig tilbake til Butlers filmtester, og bestemte seg for at han var mannen å satse på. Han måtte legge fra seg sin tykke skotsk aksent for å bekle rollen. Mens Attila ble filmet var det også rollebekledning for Wes Cravens utgave av Dracula-arven. Også her var det ønsket et kjent navn i hovedrollen, men Butler sendte et klipp av hans portrettering av Attila, noe som var såpass overbevisende at han også ble tildelt rollen i skrekkfilmen Dracula 2000 (2000). Attila endte opp med å bli den nest høyest rangerte TV-film noensinne. Etter disse to rollene, utviklet Butler en tilhengerskare, en internettside og begynte å vises på utallige lister.
Siden den gang har han opptrådt i filmene Reign of Fire (2002) som figuren Creedy og Lara Croft Tomb Raider: The Cradle of Life (2003) som figuren Terry Sheridan sammen med hovedrolleinnehaveren Angelina Jolie. Rollen som Andre Marek i storfilmsatsingen av Michael Crichtons roman Timeline (2003) gjorde at Bulter trakk til seg oppmerksomhet fra både kinogjengere og filmskapere. Butler spilte en arkeolog som ble sendt tilbake i tid med en gruppe studenter for å redde en kollega. Han gikk videre med å spille i Andrew Lloyd Webbers musikal The Phantom of the Opera (2004) hvor han hadde en av hovedrollene og som brakte ham mye internasjonal oppmerksomhet. Andre prosjekter som fulgte var med Dear Frankie (2004), The Game of Their Lives (2005) og Beowulf & Grendel (2005).
I 2008 opptrådte han i Nim's Island (2008) og RocknRolla (2008). Mer nylig har han også hovedrollen i Gamer, The Ugly Truth og Law Abiding Citizen.
Annet
I november 2018 mistet Butler sitt hus i Malibu i en skogbrann.
Filmografi
1997 1998 1999 2000 2001 2002 2003 2004 2005 2006 2007 2008 2009 2010 "2013" 2016 2018 2019 2020'
Jia Delong
Jia Delong (født 4. juli 1985 i Dalian) er en kinesisk baseballspiller som er en del av det kinesiske landslaget. Han var med og representerte Kina under Sommer-OL 2008, der laget endte på åttende og siste plass i sin gruppe.
Ørfjellet (Saltdal)
Ørfjellet (lulesamisk: Uvbágájsse) er et fjell i Saltdal kommune i Nordland. Fjellet har to topper, og den høyeste ligger 1 751 meter over havet. Den andre toppen ligger omtrent 1,5 kilometer lenger nord og har en høyde på 1 651 meter over havet.
Fjellet kalles også Ølfjellet, som kommer av ordet ølrøyk (øl av norrønt ylr = varme), en slags dis (tørrdis).
Toppens sekundærfaktor på 47 kilometer er blant de 40 lengste i Skandinavia.
Värnamo
Värnamo er en by i Jönköpings län i Småland i Sverige. Det er Värnamo kommunes administrasjonssenter. I 2010 hadde stedet 18,696 innbyggere.
Japansk mesterskap på 10 000 meter 2019
Japansk mesterskap på 10 000 meter 2019 ble arrangert 19. mai 2019 i Osaka, som en del av Golden Grand Prix.
Resultater menn
<br style="clear:left;" /> Løpet ble vunnet av Bernard Koech, foran Rodgers Chumo Kwemoi og Joel Mwaura, men disse deltok ikke i det japanske mesterskapet.
Resultater kvinner
<br style="clear:left;" />
Promised Land
Promised Land kan referere til:
Sins of the Father (film)
Sins of the Father er en kort amerikansk stumfilm fra 1911, basert på Henrik Ibsens skuespill Gengangere (1881). Den hadde premiere i USA 6. desember 1911.
Handling
George Williams' utsvevende liv brakte elendighet til kona og parets nyfødte sønn, Oswald. Williams døde til slutt. Tyve år senere hadde sønnen skapt seg et navn som kunstner i Paris. Han kom hjem og ble syk kort tid etter. Den samme legen som hadde behandlet faren ble tilkalt. Han så straks at Oswald led av en sykdom, forårsaket av farens usømmelige liv. Da Oswald fikk vite dette sikret han seg ei flaske gift og fikk moren til å love at hun skulle gi ham den dersom situasjonen ble håpløs.
Tarragona Power gasskraftverk
Tarragona Power gasskraftverk er et gasskraftverk i Tarragona, Catalonia i Spania. Det har en installert produksjonskapasitet på 400 MW, fordelt på 1+1 turbiner. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 1999 og stod ferdig i 2004. Brenselkilden er naturgass.
De totale CO2-utslippene i 2008 var ca. 687 950 tonn, utslippskvoten var samme år 557 200 tonn.
Jacob Roll
Jacob Roll (født 17. mai 1783, død 7. mars 1870) var en norsk dommer og politiker. Han var stiftsoverrettsjustitiarius i Trondhjem fra 1828 til 1855, og var Trondhjems første ordfører. Han var innvalgt på Stortinget i 1833, 1836 og 1842, hvor han bl.a. var lagtingspresident. Han var også direktør i Norges Bank.
Første gang ble han gift med Emilie Pihl (1795-1822), datter av residerende kapellan i Christiania, senere professor Ole Pihl og Anna Cathrine Holm. Annen gang ble han gift med Ovidia Maria Motzfeldt (1787-1827), datter av Jacob Motzfeldt og Sophie Cathrine Mühlenphort. Tredje gang ble han gift med Nicoline Brog Selmer (1802-91), datter av Sigismund Christian Selmer og Karen Juliane Mathea Heltzen.
Han ble i første ekteskap far til industrilederen Oluf Nicolai Roll (1818–1906) og i tredje ekteskap til presten Karl Roll (1829–1887) og justisminister og høyesterettsdommer Ferdinand Nicolai Roll (1831–1921). Han var bl.a. farfar til forfatter Nini Roll Anker.
Rockville (Maryland)
Rockville er en by i delstaten Maryland i USA. Den er hovedstad i Montgomery County og har 60 734 innbyggere (2008). Det er den nest største byen i Maryland, etter Baltimore.
Naglfare
Naglfare var sannsynligvis en jotun i norrøn mytologi som er omtalt av Snorre Sturlason i Gylvaginning, første del av Den yngre Edda. Han nevnes i kapitlet «Natt og dag. Sol og måne».
Ifølge Snorre var Natt datter av jotnen Norve (Narve). Hun hadde tre ektemenn, hvorav Naglfare var den første. Han fikk sønnen Aud med henne. Senere fikk Natt datteren Jord med ektemannen Ånar. Jord regnes blant åsynjene. Det er usikkert om denne Jord er den samme guddommen som Fjorgyn. Til sist fikk Natt sønnen Dag med guden (åsen) Delling.
Naglfare må ikke forveksles med skipet Naglfar som ifølge mytologien er det skipet som frakter jotnene som skal slåss med åsene under Ragnarok.
Ramstad
Ramstad kan vise til:
Fylkesvei 6626
Fylkesvei 6626 (Fv6626) går mellom Husby og Venn i Skaun kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 754 (Sør-Trøndelag).
Dronning (andre betydninger)
Dronning kan vise til
Titler
I spill
Fjelltopper
Annet
Se også
Ratu (disambiguasi) Rainha
Nova Venécia
Nova Venécia er en kommune i delstaten Espírito Santo i sørøstregionen av Brasil.
Feng Fei
Feng Fei (født 18. februar 1983 i Chengdu i provinsen Sichuan i Folkerepublikken Kina) er en kinesisk baseballspiller som er en del av det kinesiske landslaget. Han var med å representerte Kina under Sommer-OL 2008, der laget endte på åttende og siste plass i sin gruppe.
Queen
Queen er et britisk rockeband, hvis storhetstid var på 1970- og 80-tallet. Bandet er spesielt kjent for klassiske rockesanger, spesielt «We Are the Champions», «We Will Rock You» og «Bohemian Rhapsody». Sistnevnte ble utgitt i 1975, og promotert som tidenes første musikkvideo. Den ble også gjenutgitt til lydsporet til filmen Wayne's World. Queen er kjent som pionerer innen tungmetall, glam-rock og stadion-rock. De har fått en stjerne på Hollywood Walk of Fame, og fikk i 2001 en plass på Rock and Roll Hall of Fame. Gruppen har solgt over 300 millioner plater verden over, som gjør dem til det tredje mestselgende bandet i verden. De har i tillegg blitt tildelt sju Ivor Novello-priser.
Opphav
Queen kan spores tilbake til 1968, da gitaristen Brian May og trommeslageren Roger Taylor var medlemmer av trioen Smile. Etter at gruppas bassist og frontfigur Tim Staffell sluttet våren 1970, fikk de med seg vokalisten Freddie Mercury i april 1970 og dannet Queen. I 1971 kompletterte John Deacon besetningen som bassgitarist etter at han fant en annonse fra et band som trengte bassist.
Medlemmer
Selv om Freddie Mercury vanligvis stod i sentrum for oppmerksomheten, skrev samtlige fire medlemmer av Queen store hits:
De fleste av gruppens album hadde minst én sang skrevet av hvert medlem, og selv om Mercury skrev mange av gruppas hits, var han overhodet ikke dominerende som låtskriver; alle anså hverandre som kreativt likeverdige, og den litt stille bassisten John Deacon skrev en av deres største hits, «Another One Bites the Dust». I senere år ble det vanlig at to, tre eller alle fire samarbeidet på sanger, og etter uoverensstemmelser om hvem som hadde æren for disse sangene, ble de enige om å bare sette «Queen» som låtskriver i stedet for det enkelte medlem (fra plata The Miracle og videre).
1968–1970
Brian May og Roger Taylor spilte i et band kalt Smile med bassist/vokalist Tim Staffell. Mercury var Staffells romkamerat på Ealing Art College, og fulgte med på Smiles øvelser og konserter. På den tiden var Mercury vokalist i andre band, som Wreckage og Ibex. Likevel bidro han med ideer om i hvilken retning Smile burde ta. Etter hvert fant Tim Staffell ut at Smile ikke gikk noen vei, og bestemte seg for å bli med i et band kalt Humpy Bong. Mercury var rask til å steppe inn for Staffell, og de begynte å lete etter en bassist. En av de første var Barry Mitchell. Det var ikke før i 1971 at de fant John Deacon og begynte å øve til sin første plate, Queen.
1973–1979
I 1973 utga Queen sin første plate, oppkalt etter bandet. Den fikk ikke så mye oppmerksomhet, men ga dem en radiohit, «Keep Yourself Alive». Siden har den blitt ansett som en sterk førsteplate.
Senere samme år ble Sheer Heart Attack utgitt. Plata ble veldig populær i Storbritannia og Europa, og solgte til gull i USA. Den er overraskende bra sammensatt, og inneholder alt fra ballmusikk til tungmetall, som «Stone Cold Crazy» (en sang Metallica senere vant en Grammy for) og «Now I'm Here» (meget populær live-sang), ballader («Lily of the Valley»), ragtime («Bring Back That Leroy Brown»), og til og med karibisk («Misfire»).
Platas mest populære låt var «Killer Queen», som kom til topp ti i Storbritannia og ble nummer 11 i USA.
Om Sheer Heart Attack var populær, er det lite i forhold til 1975-plata A Night at the Opera. Mange regner den som Queens beste noensinne (enkelte kaller den Queens Led Zeppelin IV). Plata inkluderte flere store hits, ikke minst klassikeren «Bohemian Rhapsody». «Bohemian Rhapsody» hadde førsteplassen på britiske hitlister i ni uker, og slo dermed rekorden til Paul Ankas «Diana». I USA kom den til niendeplass, og da den ble gjenutgitt i sammenheng med filmen Wayne's World, kom den ennå en gang på førsteplass i Storbritannia, og nådde andreplassen i USA. Plata inneholdt også «You're My Best Friend» (som nådde fjortendeplass i USA), en slags popsang av en type Queen aldri hadde laget før. «I'm in Love With My Car» er en hardrock-låt skrevet av trommeslager Roger Taylor og er brukt i reklamer for Jaguar.
Plata ble svært populær i Storbritannia, og solgte til trippel platina i USA.
Den neste plata toppet ikke A Night at the Operas salgstall, men var en slags søsterplate til den: A Day at the Races. Motivet på plateomslaget var nesten likt Operas, men fargene var inverterte. Det var planlagt å utgi de to sammen i en pakke, men de planene ble det ikke noe av.
De mest populære sangene fra denne plata var «Somebody to Love» og «Tie Your Mother Down». Førstnevnte var en rockeballade, der hundre overdubinger av Freddie Mercurys, Brian Mays og Roger Taylors vokaler ble lagt oppå hverandre for å etterligne et gospelkor. Sangen nådde elleveteplass i USA og andreplass i Storbritannia. «Tie Your Mother Down» var en typisk hardrockssang med et meget gjenkjennelig gitarriff som også viste frem Queens humoristiske sans.
I 1977 ble News of the World gitt ut, et album som fikk en del kritikk i begynnelsen, men har blitt anerkjent i ettertid. Låtene på denne plata var skreddersydde for å bli fremført på konserter (og hadde dermed store effekter); suksesslåtene «We Will Rock You» og «We Are the Champions» var begge på denne plata, og det samme var nesten-punklåta «Sheer Heart Attack» (som ikke må forveksles med plata som kom ut tre år tidligere). Denne sangen var muligens en inspirasjonskilde for Queens of the Stone Ages «Feelgood Hit of the Summer» som har et veldig liktlåtende gitarriff.
I 1978 kom Jazz ut, ei plate som hadde hitsinglene «Fat Bottomed Girls» og «Bicycle Race». Plateomslaget var inspirert av et maleri av Berlinmuren. Andre viktige låter på plata var «Dead on Time», «Let Me Entertain You», «Don't Stop Me Now» og «Mustapha» av Mercury, som hadde en veldig arabisk feel kombinert med heftige gitarriff.
Imidlertid var fansens respons på Jazz lunken, og Queen solgte dårligere enn vanlig. Derfor bestemte bandet seg for å ta «fri» i 1979, og i stedet fokusere på ei ny plate som skulle komme i 1980.
1980–1989
Queen begynte 1980-tallet med albumet The Game, som skulle vise seg å bli den mestselgende plata deres (utenom Greatest Hits). Plata inneholdt singelen «Crazy Little Thing Called Love», samt hiten «Another One Bites the Dust», en singel som ble utgitt i 1981 etter at Michael Jackson foreslo at den ville bli en stor hit. Sangen kombinerte Queens sans for rock med en funky minimalisme som resulterte i en diskofisert rockeklassiker. Den holdt førsteplassen i USA i fire uker, og solgte til firedobbel platina i USA. Plata inneholdt også to av Queens største ballader, «Play the Game» og fan-favoritten «Save Me», som egge ble hits i Storbritannia.
I 1980 kom lydsporet til filmen Flash Gordon. Plata solgte dårlig, men viste fram Queen i et litt annet lys.
I 1981 samarbeidet Queen med David Bowie på singelen «Under Pressure». Singelen kom på førsteplass i Storbritannia. Dette var også året for utgivelsen av Queens Greatest Hits, som bestod av hitlåter fra første del av Queens karrière.
«Another One Bites the Dust» ble en stor hit og Queen bestemte seg for å lage ei hel plate med disko- og funkinspirerte låter. Resultatet, som kom i 1982, var plata Hot Space, som – rettferdig eller ikke – blir ansett av kritikere og fans som Queens dårligste. Plata var spesielt skuffende for hardrockfansen som hadde fulgt dem fra gjennombruddet på 1970-tallet. Høydepunkter fra plata var «Under Pressure», og «Body Language» – en singel som bare fikk oppmerksomhet i USA og nådde en overraskende ellevteplass på hitlisten der.
I 1984 ble albumet The Works utgitt. Albumet inneholdt blant annet låter som «Radio Ga Ga», «I Want to Break Free» (en sang som ble benyttet av den undertrykte venstresiden i Brasil, og senere en del av Coca-Colas reklamekampanje «C2»), og hardrockfavorittene «Hammer to Fall» (en kommentar til den kalde krigen) og «Tear It Up». Til tross for disse sangene solgte ikke plata så bra, noe som førte til spenninger i bandet, som igjen førte til at de for en tid gikk hver sin vei med soloprosjekter.
Så kom 1985 og veldedighetskonserten Live Aid der Queen ble bedt om å delta. Queen stjal showet fullstendig med sine energiske sanger og evne til å live opp publikummet.
Gjenopplivet av responsen fra Live Aid og økende platesalg, avsluttet Queen 1985 med singelen «One Vision», en gitarbasert sang som ble kreditert alle fire medlemmene i Queen, noe som var uvanlig i denne perioden. Sangen ble brukt i filmen «Iron Eagle».
Senere samme år gikk Queen på en turné som toppet seg på Wembley stadion i London. Under konserten kom Mercury med følgende ord: «You know something? There's been a lot of rumours lately, about a certain band called Queen. The rumours are that we're going to split up, what do you think»? Publikum roper «NO», og Mercury peker på rumpa si og sier: «They're talking from here! My apologies, but I say what I want. You can forget those rumours, we're going to stay together until we fucking we'll die, I assure you».
På denne turneen opptrådte hele Queen sammen for siste gang. De kunne ikke booke Wembley en tredje kveld, for det var booket allerede, men de klarte å få tak på Knebworth Park. Billettene ble utsolgt innen to timer, og over 120 000 fans samlet seg i parken for å se en Queen-konsert en siste gang.
Etter å ha drevet med soloprosjekter på hver sin kant gjennom 1988 (blant annet Mercurys samarbeid med Montserrat Caballé, «Barcelona»), ga Queen ut The Miracle i 1989. Plata fortsatte i retningen bestemt av A Kind of Magic med en «polert» pop-rock-lyd og hits som «The Invisible Man», «The Miracle» og «Breakthru».
1990–1999
I 1991 begynte rykter å spre seg om at Mercury hadde aids. Selv tabloidblader over hele verden hadde nyheter om dette. Mercury nektet, men siden både han og de andre bandmedlemmene visste sannheten, bestemte de seg for å sette uoverensstemmelsene og konfliktene til side og lage éi plate til. Resultatet var Innuendo. Høydepunkter i plata var tittellåta, til minne om Led Zeppelins «Kashmir», hardrocksangen «Headlong», I'm Going Slightly Mad, og sangene som man kanskje kan tillate seg å si virker framsynte, «The Show Must Go On» og «These Are the Days of Our Lives».
23. november 1991 innrømte Mercury i en uttalelse forberedt fra dødsleiet at han hadde aids. Mindre enn ett døgn etter uttalelsen døde han, 45 år gammel. Han hadde en privat begravelse, holdt i overensstemmelse med familiens zoroastriske tro.
Dronning
Dronning er tittelen til en kvinnelig monark. Ordet dronning eller drottning er femininformen av «drott», som opprinnelig var en leder for krigsmakten. Ordet dronning forekommer kun i nordiske språk. Det tyske ordet er Königin (hunkjønn av konge), og det engelske queen er beslektet med ordet kvinne.
Queen
1990–1999
Den 20. april 1992 ble Freddie Mercurys minnekonsert holdt på Wembley Stadium. Inntektene gikk til kampen mot aids, og musikere og band som Annie Lennox, Roger Daltrey, Guns N' Roses, Def Leppard, Zucchero, David Bowie, George Michael, Steve Vai, Elton John, Metallica og Liza Minnelli opptrådte sammen med de gjenværende medlemmene av Queen.
Dronning
Ektefellen til en regjerende konge kalles også dronning.
Queen
1990–1999
Queen ble aldri oppløst, selv om den siste platen med nye sanger, Made in Heaven, ble utgitt i 1995, sammensatt av studioinnspillinger fra før Mercury døde og noe materiale fra tidligere plater. Bandet opptrer fortsatt fra tid til annen, men uten bassist John Deacon, noe som har resultert i prosjekter som «Queen & …» med forskjellige gjesteartister. Et hyllestalbum kom i 1997, kalt Dragon Attack etter en av Queens tidligere sanger, med blant andre James LaBrie, Glenn Hughes, Lemmy Kilmister og Jeff Scott Soto.
2000–
I slutten av 2004 ble det kunngjort at Queen skulle gjenforenes og gå på turné i 2005, med Paul Rodgers i Freddie Mercurys sted. Paul Rodgers tok imidlertid ikke Mercurys plass i bandet, men var «gjesteartist». Turneen «2005 Queen + Paul Rodgers» besøkte Spania, Italia, Nederland, Belgia, Tyskland, England, Sveits, Østerrike, Tsjekkia og Sverige, og inneholdt både klassiske Queen-låter og noen nye sanger av Paul Rodgers.
Dronning
Den nåværende norske dronningen er dronning Sonja. Etter en endring av Grunnloven i 1990, kan for fremtiden også kvinner arve tronen i Norge. Når og hvis Haakon blir konge, vil hans eldste barn, Ingrid Alexandra, bli tronarving.
Queen
Digitalalderen
Under Brian Mays og Roger Taylors overvåking har et par plater (A Night at the Opera og The Game) blitt remikset slik at de får DTS surround-lyd på lyd-DVD. Det samme har skjedd med de to Greatest Video Hits, samt at de har utgitt DVD-en Live at Wembley '86. Brian May har sagt at han har lyst til å se all Queens musikk remikset en dag, siden det er nærmere det Queen så for seg da de begynte.
Queen planlegger nå utgivelser fra flere konserter, minst én ny videosamling, og resten av platene som lyd-DVD-er. Taylor og May er i stadig kontakt med fans, samlere og industrieksperter for å finne ut hvor etterspørselen ligger for fremtidige utgivelser, og hvilken vei ny teknologi tar.
Queens konsertopptredener
Queens konserter var banebrytende, de hadde massive lysrigger, brukte pyroteknikk og andre spesialeffekter for å gjøre showene deres virkelig engasjerende. Sammen med et annet populært band, KISS, forandret de konserter for alltid, fra den rolige stilen som hadde dominert fra The Beatles' tid, da de som opptrådte bare stod der og spilte instrumentene sine. Energien opptredene deres hadde, spenningen, entusiasmen og adrenalinet Freddie Mercury hadde i stemmen, var så naturlig og ekte at publikummet nesten alltid ble med og sang. Mercury elsket publikum, og fant inspirasjon i dem, noe mange, blant andre Kurt Cobain (i sitt selvmordsbrev), har uttrykt glede over. Fra «News of the World» i 1977 skrev Queen sanger med målet å involvere publikum, som «We Will Rock You» og «We Are the Champions», og laget så noen sanger, som «Radio Ga Ga», hadde klapping. Dette resulterte i et nesten magisk øyeblikk under Live Aid da nesten 100 000 mennesker på Wembley klappet hendene sine sammen over hodet samtidig, til «Radio Ga Ga».
Kai Røberg
Kai Røberg (født 30. november 1973) er en tidligere angrepsspiller i fotball. Han spilte for Molde FK, Midsund, Åndalsnes, Træff og Kristiansund BK. La opp som aktiv etter 2007-sesongen.
Queen
Queens konsertopptredener
Wembley-konserten i 1986, en del av Storbritannia-turneen, tiltrakk seg 150 000 mennesker fordelt på to kvelder.
Ironisk nok møtte bandmedlemmene hverandre nesten ikke i det hele tatt de neste tre åra, år da Freddie Mercury jobbet solo og Roger Taylor jobbet med The Cross.
Det er ukjent om Freddie Mercury visste at han hadde aids på denne tiden.
Queen på film
Queen stod for lydsporet til filmene Flash Gordon (album: samme navn) og Highlander (album: A Kind of Magic. Originalfilmen ble regissert av Russell Malcahy).